Svetlana (48) i Viktoria (26), dvije su žene kojima je na šest mjeseci zabranjen ulazak u Split. Razlog tome je kazna Prekršajnog suda zbog “odavanja prostituciji”.

Kako piše Slobodna Dalmacija, uhićene su jučer navečer, nakon čega su im oduzeti prezervativi, a uz izgon dobile su i novčanu kaznu. Prema optužnici, dvije su se Ukrajinke bavile ilegalnom prostitucijom u stanu u Ulici Ljudevita Posavskog.

Svoje su usluge nudile preko interneta za 200 američkih dolara po satu, a cijena je bila ista, neovisno o dobnoj razlici između 48-godišnjakinje i 26-godišnjakinje.

Optužene su na sudu sve priznale, a prema zakonu je predviđena kazna za ovo kazneno djelo 50 do 200 njemačkih maraka u protuvrijednosti u kunama ili do 30 dana zatvora.

Sudac je odlučio da će svaka platiti 750 kuna kazne. Od toga im se odbio dan koje su provele kao pritvorenice, tj. po 300 kuna svakoj te su obje odmah platile preostale iznose. Prezervativi ostaju trajno zaplijenjeni kao sredstvo za rad, piše Slobodna.